《方方壶云林图》
元代·柯九思

仙人危太朴，屏迹云林间。河车运金液，九转成大还。

苦辛三十载，得道鬓已斑。弱水政清浅，蓬莱那可攀。

娇娥贮金屋，霜露零秋山。勿猜松柏操，不及桃李颜。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。